Enajsto poročilo o izvajanju Uredbe Sveta (ES) št. 866/2004 z dne 29. aprila 2004 in razmerah, ki izvirajo iz njene uporabe v obdobju od 1. januarja do 31. decembra 2014

Države izvora z najvišjim številom prijetih migrantov z neurejenim statusom po prečkanju zelene črte so Sirija (619), Pakistan (58), Iran (44), Gruzija (33) in Indija (28).

Iz podatkov Cypola za leto 2014 je razvidno nadaljnje zmanjšanje števila nedovoljenih migracij prek zelene črte iz severnega dela Cipra na območja pod vladnim nadzorom. Njihovo število je v letu 2014 upadlo na 970, medtem ko je bilo v letih 2013, 2012 in 2011 1043, 1265 oziroma 1311 . Cypol kot verjeten razlog navaja zmanjšanje možnosti za zaposlovanje zaradi gospodarske krize na Cipru ter povečano število osebja in patrulj v skladu s strateškim načrtom Cypola za obdobje 2012–2015 za boj proti nedovoljenim migracijam.

S podporo UNFICYP so bili sprejeti pomembni ukrepi za poenostavitev izvajanja verskih obredov, kot je omenjeno v poročilu generalnega sekretarja ZN iz januarja 2015 . Verski voditelji in verniki so bili upravičeni do možnosti poenostavljenega prečkanja v obe smeri.

Ustaljene in predvidljive prakse na mejnih prehodih ter pravna varnost so bistvene za doseganje ciljev uredbe.

Organi Republike Ciper 26. februarja 2014 na mejnem prehodu Agios Dhometios turškociprskemu avtobusu z državljani EU niso dovolili prečkati na območja pod vladnim nadzorom. Republika Ciper je Komisijo obvestila, da je voznik sicer imel začasno dovoljenje, ni pa imel dovoljenja za opravljanje dejavnosti iz Uredbe št. 1071/2009 in nacionalnega zakona št. 101 (I)/(2001). Komisija je organe Republike Ciper že obvestila, da ni nujno niti primerno, da od avtobusnega podjetja s sedežem na območju, na katerem se pravni red EU ne uporablja, zahteva dovoljenje za opravljanje dejavnosti, in o svojem stališču obvestila tudi javnost .

Med zgoraj navedenimi podatki Cypola pa niso zajeti podatki o osebah in vozilih, ki so zeleno črto iz severnega dela Cipra prečkali na mejnih prehodih Pergamos in Strovilia . Pristojni organi Vzhodne suverene cone na podlagi podatkov turške skupnosti na Cipru poročajo, da je v severni del Cipra prečkalo 108 893 ciprskih Grkov (prejšnje leto: 84 551), zeleno črto pa je v drugo smer prečkalo 273 607 ciprskih Turkov (prejšnje leto: 216 081) in da je poleg tega zeleno črto na mejnih prehodih na območju Vzhodne suverene cone v obe smeri prečkalo 258 348 državljanov EU, ki niso Ciprčani, in državljanov tretjih držav.

Iz podatkov, ki jih je zbrala turška skupnost na Cipru, je razvidno povečanje števila prečkanj ciprskih Grkov (838 876) in povečanje števila prečkanj njihovih vozil (281 521) z območij pod vladnim nadzorom v severni del Cipra. Podatki kažejo tudi zmanjšanje števila prečkanj ciprskih Turkov (1 257 530) in povečanje števila prečkanj njihovih vozil v drugo smer (484 186). Z območij pod vladnim nadzorom je prek zelene črte v severni del Cipra prečkalo 1 157 812 tujih državljanov.

Znatno se je povečalo število državljanov EU, ki niso Ciprčani, in državljanov tretjih držav, ki prečkajo zeleno črto. Po podatkih policije Republike Ciper (v nadaljnjem besedilu: Cypol) je v obdobju poročanja zeleno črto prečkalo še 732 856 državljanov EU, ki niso Ciprčani, in državljanov tretjih držav (prejšnje leto: 517 580). 77 % teh oseb (565 742) je zeleno črto prečkalo na mejnem prehodu na ulici Ledra, kjer je še vedno prečkala velika večina oseb, ki niso Ciprčani (v glavnem turisti).

Po podatkih Republike Ciper je v poročevalnem obdobju z območij pod vladnim nadzorom v severni del Cipra prestopilo 589 906 ciprskih Grkov (prejšnje leto: 520 410) in 200 562 njihovih vozil (prejšnje leto: 183 185), iz severnega dela Cipra v območja pod vladnim nadzorom pa 927 141 ciprskih Turkov (prejšnje leto: 877 759) in 346 495 njihovih vozil (prejšnje leto: 323 655) .

V Uredbi je določen zanesljiv pravni okvir za prosto gibanje ciprskih državljanov, drugih državljanov EU in državljanov tretjih držav, ki prečkajo zeleno črto na uradnih mejnih prehodih. V primerjavi s prejšnjimi leti se je v letu 2014 povečalo število ciprskih Grkov in ciprskih Turkov, ki so prečkali zeleno črto.

To poročilo zajema obdobje od 1. januarja do 31. decembra 2014.

Uredba Sveta (ES) št. 866/2004 o režimu na podlagi člena 2 Protokola št. 10 k Aktu o pristopu (v nadaljnjem besedilu: Uredba o zeleni črti) je začela veljati 1. maja 2004. V njej so določeni pogoji, pod katerimi se določbe zakonodaje EU uporabljajo za prehod oseb, blaga in storitev prek črte med tistimi območji Republike Ciper, ki niso pod dejanskim nadzorom Vlade Republike Ciper, in tistimi, ki so. Za zagotovitev učinkovitosti teh pravil se je področje njihove uporabe razširilo na mejo med temi območji in območjem Vzhodne suverene cone Združenega kraljestva .

Enajsto poročilo o izvajanju Uredbe Sveta (ES) št. 866/2004 z dne 29. aprila 2004 in razmerah, ki izvirajo iz njene uporabe v obdobju od 1. januarja do 31. decembra 2014

Od 970 migrantov z neurejenim statusom jih je 717 (74 %) zaprosilo za mednarodno zaščito v Republiki Ciper, med njimi pa je bilo največ Sircev (583).

Migranti z neurejenim statusom so običajno prijeti med kontrolami vzdolž zelene črte in na letališčih, ko skušajo zapustiti Ciper. Istovetnost državljanov tretjih držav, ki prosijo za mednarodno zaščito, se praviloma ugotavlja na policijskih postajah, ko zaprosijo za azil.

Ocena Cypola, da so migranti na območja pod vladnim nadzorom prispeli z nedovoljenim prečkanjem zelene črte, temelji na enakih merilih kot v prejšnjih letih, predvsem na informacijah iz njihovih dokumentov, izjavah migrantov in drugih dokazih.

Na podlagi analize, ki jo je opravil Cypol, so skoraj vsi migranti, prijeti na območjih pod vladnim nadzorom po tem, ko so na nedovoljen način prečkali zeleno črto, prispeli v severni del Cipra s turškega ozemlja.

Turška skupnost na Cipru je Komisijo obvestila, da si v severnem delu Cipra prizadevajo za preprečevanje nedovoljenih migracij. Po prejetih podatkih je bil leta 2014 zavrnjen vstop v severni del Cipra na različnih vstopnih točkah 2 160 osebam (vse so prišle z ozemlja Turčije) in 777 oseb , prijetih v severnem delu Cipra, je bilo vrnjenih na ozemlje Turčije, saj je bila to zadnja lokacija, na kateri so se nahajale, preden so prispele na otok.

Predstavniki obeh skupnosti se redno srečujejo v okviru skupnega tehničnega odbora za kriminal in kazenskih zadeve, ki deluje pod okriljem ZN. Kot razširitev tega odbora obe skupnosti še naprej uporabljata predhodno vzpostavljen mehanizem „Joint Communications Room“, ki zagotavlja forum za izmenjavo informacij o kazenskih zadevah. Rezultat dobrega sodelovanja je bil začetek kazenskih preiskav. Kakor je poudaril tudi generalni sekretar ZN, je bilo imenovanje prvih policistov kot grškociprskih predstavnikov v tehnični odbor za kriminal in kazenskih zadeve pomemben korak za nadaljnje sodelovanje.

Cypol je sodelovanje z drugimi relevantnimi vladnimi oddelki in pristojnimi organi Vzhodne suverene cone označil kot zelo dobro.

Območje Vzhodne suverene cone

Na splošno so se nedovoljene migracije iz severnega dela Cipra prek območja Vzhodne suverene cone nekoliko zmanjšale. V letu 2014 je bilo prijetih 9 migrantov z neurejenim statusom po tem, ko so zeleno črto prečkali na nedovoljen način. Prečkanje ni bilo dovoljeno 1 301 osebi, večinoma so bili to državljani Turčije. Drugi tujci so bili predvsem turisti iz ZDA, Rusije in Avstralije, ki so prispeli prek severnega dela Cipra. Te osebe so bile napotene na mejni prehod Agios Dhometios, da bi tam vložile prošnje za vstop v Republiko Ciper .

Uslužbenci na območju suverenih con še naprej navajajo, da je njihovo sodelovanje z Republiko Ciper odlično.

Za boj proti nedovoljenim migracijam policija suverenih con zunaj mejnih prehodov izvaja občasne patrulje na osnovi analize tveganja in obveščevalnih podatkov. Te patrulje se dopolnjujejo s patruljami carine suverenih con in z uporabo vojaških sredstev.

Zlasti težko je nadzirati več „neuradnih mejnih prehodov“ v vasi Pergamos ali v njeni okolici, ki jih uporabljajo tamkajšnji prebivalci in kmetje. Kot je navedeno v prejšnjih poročilih, so ti „neuradni mejni prehodi“ še vedno zaskrbljujoči in treba je najti primerno rešitev v skladu s členom 5(2) Protokola št. 3 k Aktu o pristopu iz leta 2003 . Pristojni organi na območju suverenih con so navedli, da lahko na neuradne mejne prehode hitro napotijo osebje, če je to potrebno.

2.PREHOD BLAGA

2.1.Vrednost trgovine

V skladu s členom 8 Uredbe Komisije (ES) št. 1480/2004 so gospodarska zbornica turške skupnosti na Cipru ter organi Republike Ciper mesečno poročali o vrsti, količini in vrednosti blaga, za katero so bili izdani spremni dokumenti. Oboji poročajo o blagu, ki je na območja pod vladnim nadzorom vstopilo prek mejnih prehodov Pergamos in Strovilia, ki sta v pristojnosti uprave suverenih con.

Po podatkih gospodarske zbornice turške skupnosti na Cipru je skupna vrednost blaga, za katero so bili izdani spremni dokumenti, znašala 3 911 189 EUR (prejšnje leto: 4 311 615 EUR). Navedene številke kažejo na zmanjšanje v višini 9,3 % skupne vrednosti blaga, za katero so bili izdani spremni dokumenti, v primerjavi z letom 2013.

Glede na poročila Republike Ciper se je skupna vrednost blaga s spremnimi dokumenti, ki je prečkalo zeleno črto, rahlo povečala, in sicer za 3,1 %, kar pomeni na 3 520 045 EUR. Povečanje je bilo precejšnje za plastične izdelke, gradbene materiale, aluminijaste/PVC proizvode in sveže ribe. Deležniki menijo, da je stabilizacija gospodarske krize glavni dejavnik za to povečanje.

Čeprav Uredba o zeleni črti tega ne zajema, se lahko omeni, da se je trgovina z območij pod vladnim nadzorom v severni del Cipra po podatkih ciprske gospodarske in industrijske zbornice povečala za približno 56 %, in sicer s 799 910 EUR leta 2013 na 1 246 930 EUR leta 2014. Trgovina z območij pod vladnim nadzorom v severni del Cipra pomeni 35,4 % trgovine v obratni smeri (v letu 2013 je ta delež znašal 23,4 %).

Turška skupnost na Cipru še naprej uporablja trgovinski režim, ki načeloma „odraža“ omejitve Uredbe o zeleni črti. Toda ta režim se ne izvaja zmeraj dosledno, kar otežuje vzpostavljanje trajnostnih trgovinskih odnosov. Deležniki iz turške skupnosti na Cipru kot glavni razlog za to javno navajajo zaščito lokalnih podjetij.

2.2.Vrsta blaga